Diari Oficial de la Generalitat Valenciana


Sumari del DOGV 4694, del 18-02-2004 (2004/1467)

ORDE de 5 de febrer de 2004, de la Conselleria de Justícia i Administracions Públiques, per la qual es modifica parcialment l'Orde de 30 de març de 1994, de la Conselleria d'Administració Pública, per la qual es regula el procediment per a la designació dels assessors tècnics en matèria artisticotaurina i la seua remuneració a càrrec de les empreses organitzadores.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2004/02/05/(1)/dof/vci/html**

### Dades del document

Número de DOGV
:   4694

Data del DOGV
:   18-02-2004

Secció del DOGV
:   I. DISPOSICIONS GENERALS

Número del document
:   2004/1467


Data del document
:   05-02-2004

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * legislació
    * espectacles
    * bou
    * remuneració del treball

ORDE de 5 de febrer de 2004, de la Conselleria de Justícia i Administracions Públiques, per la qual es modifica parcialment l'Orde de 30 de març de 1994, de la Conselleria d'Administració Pública, per la qual es regula el procediment per a la designació dels assessors tècnics en matèria artisticotaurina i la seua remuneració a càrrec de les empreses organitzadores. [2004/X1467]
  
L'Orde de 30 de març de 1994, de la Conselleria d'Administració Pública, fent ús de la competència exclusiva que té en matèria d'espectacles i, d'acord amb el que disposa la disposició addicional de la Llei 10/1991, de 4 d'abril, sobre potestats administratives en matèria d'espectacles taurins i l'article 41 del Reial Decret 145/1996, de 2 de febrer, pel qual es modifica i fa una nova redacció del Reglament d'Espectacles Taurins, regulava el procediment per a la designació dels assessors tècnics en matèria artisticotaurina i la seua remuneració a càrrec de les empreses organitzadores. Dita remuneració va ser actualitzada mitjançant l'Orde de 5 de setembre de 1997, de la Conselleria de Presidència.
  
Els cinc anys transcorreguts des de l'última actualització, obliguen a l'adopció de mecanismes més àgils d'actualització de les remuneracions indicades, a partir d'una quantitat més conforme a la funció que exercix este personal. Per la qual cosa, la present orde té per objecte complir el que disposa l'article 41 del Reial Decret 145/1996, de 2 de febrer, abans esmentat, en allò referent a les retribucions dels assessors en matèria artisticotaurina.
  
Per tot el susdit, fent ús de les facultats conferides, d'acord amb el que disposa el Decret 113/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, oïda la Comissió d'Espectacles i Activitats Recreatives de la Comunitat Valenciana, en la reunió del dia 12 de desembre de 2003,
  
ORDENE
  
Article únic
  
Es modifica l'article segon de l'Orde de 30 de març de 1994, el qual queda redactat de la manera següent:
  
«Article segon
  
1. Les remuneracions que, a càrrec de les empreses organitzadores han de percebre els assessors en matèria artisticotaurina taurina nomenats de conformitat amb el que disposa l'article anterior, queden fixats en la quantitat de 60 euros, amb independència del tipus d'espectacle i la categoria de la plaça. Esta quantitat serà abonada per l'empresa organitzadora a l'assessor designat abans del començament de la festa.
  
2. En el cas que la festa taurina siga suspesa per qualsevol causa, i l'assessor haja comparegut a la plaça de bous o al recinte on se celebre l'espectacle, l'empresa organitzadora estarà obligada a abonar el 50 per 100 de la quantitat que s'haja de percebre».
  
Es modifica la disposició addicional de l'Orde de 30 de març de 1994, la qual queda redactada de la manera següent:
  
«Disposició addicional
  
La quantia fixada en la present Orde s'actualitzarà anualment, amb efecte d'1 de gener, d'acord amb el mateix percentatge de variació que establisca l'Institut Nacional d'Estadística o l'organisme que el substituïsca en l'àmbit de la Comunitat Valenciana per a l'Índex de Preus al Consum».
  
DISPOSICIÓ FINAL
  
La present orde vigirà l'endemà de la publicació en el Diari Oficial de la Generalitat Valenciana.
  
València, 5 de febrer de 2004
  
El conseller de Justícia i Administracions Públiques,


Còpia Permalink ELI